Krogstad er utdannet ingeniør (1984) og jurist (1995). I tillegg har han utdanning innen bedriftsøkonomi og markedsføring. Han har praktisert både yrket som ingeniør og som jurist, og har siden 1998 drevet som advokat (fra 2000 med egen praksis på Melhus). Han er spesialisert innenfor industrielt rettsvern (patent, design, varemerke), samt opphavsrett og tilgrensende rettsområder som konkurranserett, markedsrett og medierett.